Ainzón estió conquerita en 1121 por o rei Alifonso I o Batallero d'Aragón. A zaguers d'o sieglo XIV, a Villa s'incorpora a lo patrimonio real per perteneixer a la Sinyoría d'a reina María de Luna. Posteriorment a primers d'o sieglo XV pasase a la Sinyoría de Ruy Díaz de Mendoza a qui se la mercase dimpués o Monesterio de Veruela en 1453. Dende ixe inte y dica 1835 a villa perteneixerá a la sinyoría verolense. En 1712, Felipe V d'Espanya le atorga lo titol de "Muito Leyal, Muito Noble y Muito fidel Villa", per la suya participación en a defensa de Borcha en a Guerra de Succesión Espanyola.